CELEX: 22019D0209
Language: hu
Date: 2017-05-05 00:00:00
Title: Az EGT Vegyes Bizottság 97/2017 határozata (2017. május 5.) az Európai Gazdasági Térségről szóló megállapodás XIII. mellékletének (Közlekedés) módosításáról [2019/209]

7.2.2019   
               
               
                  HU
               
               
                  Az Európai Unió Hivatalos Lapja
               
               
                  L 36/57
               
            
         AZ EGT VEGYES BIZOTTSÁG 97/2017 HATÁROZATA
         (2017. május 5.)
         az Európai Gazdasági Térségről szóló megállapodás XIII. mellékletének (Közlekedés) módosításáról [2019/209]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A vasúti vállalkozások elszámolásainak normalizálására vonatkozó közös szabályokról szóló 1192/69/EGK tanácsi rendelet hatályon kívül helyezéséről szóló, 2016. december 14-i (EU) 2016/2337 európai parlamenti és tanácsi rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2016/2337 rendelet hatályon kívül helyezi az 1192/69/EGK tanácsi rendeletet (2), az 1192/69/EGK rendelet IV. mellékletében meghatározottak szerinti IV. kategóriával kapcsolatos elszámolások normalizálására alkalmazandó rendelkezések kivételével, amelyek 2017. december 31-ig továbbra is alkalmazandók. Az EGT-megállapodásba foglalt 1192/69/EGK rendeletet következésképpen 2018. január 1-jei hatállyal el kell hagyni az EGT-megállapodásból.
                  
               
                     (3)
                  
                  
                     2017. december 31-e után az (EU) 2016/2337 rendelet elavulttá válik, és következésképpen 2018. január 1-jei hatállyal el kell hagyni az EGT-megállapodásból.
                  
               
                     (4)
                  
                  
                     Az EGT-megállapodás XIII. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XIII. melléklete a következőképpen módosul:
            
                        1.
                     
                     
                        A szöveg a 39. pont (1192/69/EGK tanácsi rendelet) után a következő ponttal egészül ki:
                        
                                    „39a.
                                 
                                 
                                    
                                       32016 R 2337: az Európai Parlament és a Tanács (EU) 2016/2337 rendelete (2016. december 14.) a vasúti vállalkozások elszámolásainak normalizálására vonatkozó közös szabályokról szóló 1192/69/EGK tanácsi rendelet hatályon kívül helyezéséről (HL L 354., 2016.12.23., 20. o.)”.
                                 
                              
                  
                        2.
                     
                     
                        A SZEKTORÁLIS KIIGAZÍTÁSOK II. bekezdésében az „1192/69/EGK rendelet 3. cikke” szövegrészt 2018. január 1-jei hatállyal el kell hagyni.
                     
                  
                        3.
                     
                     
                        A 39. pont (1192/69/EGK tanácsi rendelet) és a 39a. pont ((EU) 2016/2337 európai parlamenti és tanácsi rendelet) szövegét 2018. január 1-jei hatállyal el kell hagyni.
                     
                  
         
            2. cikk
            Az (EU) 2016/2337 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. május 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. május 5-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 354., 2016.12.23., 20. o.
         
         
            (2)  HL L 156., 1969.6.28., 8. o.
         
         
            (*1)  Alkotmányos követelmények fennállását nem jelezték.